FyllingenBergen til cupfinale etter straffedrama
Lagene har startet helt likt i seriespillet med fire seirer og to tap på de seks første kampene, og i kveldens cupsemifinale fulgte de hverandre som skygger. Stord ledet 12-10 etter første omgang på hjemmebane i Nye Stordhallen, men FyllingenBergen kom sterkt tilbake og ledet med ett mål da to minutter gjensto. Henrik Knudsen utlignet på straffekast og sikret ekstraomganger. Etter første ekstraomgang ledet FyllingenBergen 26-25, og i andre ekstraomgang økte de ledelsen til 30-28 da det gjensto ett minutt. Men dramatikken var bare så vidt begynt, o g Knudsen scoret to kjappe som sørget for to nye ekstraomganger. De to lagene var voldsomt slitne og scoret «bare» fire ganger hver i de to siste ekstraomgangene. Kristian Bjørnsen så ut til å bli matchvinner med sin straffescoring da det gjensto ett minutt og 16 sekunder, men så fikk også Stord straffekast og Knudsen satte inn 34-34 da bare fem sekunder gjensto. Dermed måtte det straffekast til for å kåre en vinner. Knudsen, som hadde satt inn 14 mål for hjemmelaget i kampen, var blant de tre Stord-spillerne som misset sine straffer og da kunne Preben Rasmussen sette inn den avgjørende straffen til 38-36-seier for FyllingenBergen som nå kan forsvare cupgullet fra forrige sesong.I finalen møter de Bækkelaget som aldri har spilt NM-finale for herrer innendørs. Emil Midtbø Sundal, sønnen til tidligere landslagsspiller Heidi Sundal, ble toppscorer for det unge Bækkelaget-mannskapet med ti scoringer. Men hjemmelaget klarte ikke å avgjøre før det var spilt to ekstraomganger, og Drammen ble muligens snytt for et avgjørende straffekast i ordinær tid.691 tilskuere Toppscorer Bækkelaget: Emil Midtbø Sundal 10. Drammen: Gøran Sørheim 6. Utvisninger: Bækkelaget ingen, Drammen ett rødt kort.1302 tilskuere Toppscorer Stord: Henrik Knudsen 14. FyllingenBergen: Harald Reinkind og Kristian Bjørnsen 9. Utvisninger: Stord 4 x 2 min. og ett rødt kort, FyllingenBergen 2 x 2 min.
(Stord-FyllingenBergen 36-38, etter straffekast) (Bækkelaget-Drammen 31-28) Etter å ha fulgt hverandre tett i ordinær tid og fire ekstraomganger, så måtte det straffekast til for å kåre en vinner av håndballdramaet.